kardosdrur/scandi-wiki huggingface dataset:
Sommer-OL 1988

Sommer-OL i 1988 i Seoul (17. september – 2. oktober) undgik næsten af blive ramt af boykot – bortset fra at Cuba og Etiopien udeblev. 

Men politik blev desværre erstattet af dopingskandaler og det endda i OL's mest prestigefyldt disciplin – 100 meter-løb. Ben Johnson fra Canada vandt over sin ærkerival Carl Lewis og slog samtidig verdensrekorden i 9,79 sekunder. Tre dage senere blev han taget for doping. Det var starten på mange år med dopingskandaler.

Med den stigende mediedækning fulgte flere og større stjerner. Florence Griffith-Joyner (USA) vandt tre guld- og en sølvmedalje i atletik, bl.a. med en verdensrekord i 200 m.

Tennis blev endnu en gang en officiel disciplin, og Steffi Graf blev hidtil den eneste tennisspiller, som har vundet den såkaldte Golden Slam, dvs. at have vundet alle fire Grand Slam-turneringer samt OL-guld inden for samme år.

Mark Spitz' rekord i poolen var lige ved at blive slået af to forskellige svømmere. Østtyskeren Kristin Otto vandt seks guld, mens amerikaneren Matt Biondi vandt fem guld, en sølv og en bronze.

Taekwondo var med for første gang som demonstrationssport, og Danmark udmærkede sig med to medaljer – guld og sølv. Seoul blev det sidste OL for legenden Paul Elvstrøm. Sejlsportskonkurrencerne blev afholdt i Pusan.

Danske deltagere 
 60 mænd
 22 kvinder

Danske medaljer i Seoul 1988 
Guld
 Dan Frost, (Cykling, pointløb)
 Jørgen Bojsen-Møller og Christian Grønborg, (Flying Dutchman)
 Derudover vandt Annemette Christensen guld i taekwondo i vægtklassen feather. Taekwondo var med som demonstrationssport

Sølv
 Benny Leo Nielsen, (Svømning, 200 m butterfly)
 Derudover vandt Karin Schwartz sølv i taekwondo i vægtklassen light. Taekwondo var med som demonstrationssport

Bronze
 Jesper Bank, Jan Dupont Mathiasen og Steen Klaaborg Secher, (Soling)

Sport i 1988
Sommer-OL 1992

Sommer-OL 1992 i Barcelona, Catalonien (Spanien) var unik ved, at ingen nationer boykottede legene. Sydafrika deltog på ny i legene, og Tyskland deltog som en samlet nation efter genforeningen i 1990. Afghanistan var med i åbningsceremonien, selvom de ikke havde deltagere med.

Cuba og Kina blev kritiseret for at ikke deltage i dopingtestning før OL.

64 forskellige lande vandt medaljer i Barcelona, og det var en ny rekord. Blandt stjernerne var Vitaly Shcherbo fra Hviderusland. Han vandt seks guldmedaljer i gymnastik, og fire af dem blev endda vundet på samme dag. Han er den eneste i OL's historie, som har prøvet det.

Badminton var ny disciplin på programmet, og det skønnes at 1,1 milliarder mennesker så badmintonturneringen, primært på grund af interessen for sporten i Asien.

Danske deltagere 
 86 mænd
 34 kvinder

Danske medaljetagere 
Guld
 Jesper Bank, Steen Secher Klaaborg og Jesper Seier (Soling)
 Derudover vandt Gergely Salim guld i demonstrationssporten taekwondo

Sølv
 Christian Wigø Frederiksen og Arne Nielsson, (Kano, 1.000 meter toer)

Bronze
 Thomas Stuer-Lauridsen, (Badminton, Herre-single)
 Brian Nielsen, (Boksning, supersværvægt)
 Ken Frost, Jimmi Madsen, Jan Bo Petersen og Klaus Kynde Nielsen, (Cykling, 4km forfølgelsesløb)
 Jens Bojsen-Møller og Jørgen Bojsen-Møller, (Flying dutchman)

Sport i 1992
Sommer-OL 1996

Sommer-OL 1996 blev afholdt i Atlanta, med sejlsportskonkurrencerne i Savannah - begge byer i delstaten Georgia. Egentlig havde Grækenland håbet på, at OL ville vende 'hjem' til Athen 100 år efter de første moderne olympiske lege, men der var tvivl om Grækenlands bud. Atlanta gav modstanderne af kommercialisme meget mere at råbe op om. 

Under OL blev sprang en bombe i centrum af Centennial Park og tog livet af to mennesker og sårede over 100 andre.

Muhammad Ali tændte den olympiske flamme og amerikaneren Michael Johnson satte verdensrekord i 200 m – 19,32 sekunder – og vandt også guld i 400 m.

Storbritanniens rokonge Steve Redgrave vandt sin fjerde guldmedalje og Donovan Bailey fra Canada tog guldet i 100 m i verdensrekordtiden af 9,84 sekunder. Den forsvarende OL mester, Linford Christie fra Storbritannien blev diskvalificeret efter to gange tyvstart.

Danskerne husker nok især legene for kvindelandsholdet i håndbold. Det vandt i finalen over Sydkorea i en sand gyser med forlænget spilletid. Anja Andersen brændte et straffekast i den ordinære kamps sidste sekunder.

De danske sportsudøvere vandt seks medaljer. Udover guldet i håndbold blev det også til guld i badminton, roning og sejlsport samt sølv i cykelsport og bronze i roning.

De danskere, som var i USA og så OL åbningen på amerikansk tv, så ikke danskerne gå ind på stadion, for da bogstavet D kom, startede der reklamer, og reklamerne var først tilbage midt inde i lande startene med F. 

Danske deltagere
 57 mænd
 69 kvinder

Danske medaljetagere 

Sport i 1996
Sommer-OL 1944

Sommer-OL 1944, officielt Den trettende olympiades lege, skulle være afholdt i London i 1944, men blev aflyst på grund af 2. verdenskrig.

1944
Sport i 1944
Londons historie
Sommer-OL 2004

Sommer-OL 2004 blev afholdt i Athen, Grækenland.

Åbning og afslutning fandt sted på Athens Olympiske Stadion.

Danske medaljetagere 
Guld
 Mette Vestergaard Larsen, Josephine Touray, Camilla Ingemann Thomsen, Rikke Skov, Rikke Schmidt, Louise Bager Nørgaard, Karin Ørnhøj Mortensen, Henriette Rønde Mikkelsen, Lotte Kiærskou, Rikke Hørlykke Jørgensen, Trine Jensen, Katrine Fruelund, Line Daugaard, Karen Brødsgaard, Kristine Andersen, (håndbold)
 Thor Kristensen, Thomas Ebert, Stephan Mølvig og Eskild Ebbesen, guldfireren (kaproning)

Sølv
 Joachim B. Olsen, (kuglestød)

Bronze
 Wilson Kipketer, (800 meter)
 Michael Maze og Finn Tugwell, (bordtennis, herredouble)
 Jens Eriksen og Mette Schjoldager, (badminton, mixed double)
 Dorte O. Jensen, Helle Jespersen og Christina Otzen, (Yngling)
 Signe Livbjerg, (Europajolle)

Se også 
 Sejlsport under sommer-OL 2004

Kilder 

Sport i 2004
Økonomisk simulationsspil

Økonomiske simulationsspil er spil som afspejler en økonomi, hvor de fleste by-byggespil som Sim City, er spil som har et mål som f.eks at få en by eller butik til at fungere og få fremgang. De fleste Tycoonspil som Railroad Tycoon og Pizza Tycoon er rene økonomiske spil hvor penge er hovedmålet.

I et økonomisk simulationsspil har du ikke nogen direkte kontrol over figurer eller biler, du har dog, som i et gudespil en indirekte kontrol, da man bestemmer hvor f.eks en vej skal gå eller hvor skinner skal ligge. 

Et af de bedste eksempler på et økonomisk simulationsspil er Capitalism, en forretningssimulation hvor spillere bygger industri. 
Et andet ambitiøst forretningsspil er Transport Tycoon, spillet ligner SimCity 2000, men i Transport tycoon styrer og designer man et transportimperium for mere end én by.

Eksempler 
 Capitalism, kapitalisme og økonomiske simulationsspil
 Sim City-serien, Et by-bygge simulationsspil.
 Railroad Tycoon, byg dit eget jernbanefirma. Efterfølger Railroad Tycoon 2 og Railroad Tycoon 3. Denne genre var så succesfuld at det gav et boom for andre "tycoon" spil, de mest kendte er Rollercoaster Tycoon, Transport Tycoon and Zoo Tycoon, i disse spil tager spilleren kontrol over en forlystelsespark, transport i en stor by og en zoologisk have.
 Zoo Tycoon og Zoo Tycoon 2, dette spil går ud på at bygge og kontrollere en zoologisk have.
 SimFarm, dette spil går ud på at bygge og kontrollere et landbrug.
 SimIsle, dette spil går ud på at bygge og kontrollere et højhus.
 Industryplayer, her kontrollerer spilleren en industri.

 
Computerspilsgenrer
Equinox (spil)

Equinox er et isometrisk 3D action-puzzle-hybrid computerspil til Super Nintendo Entertainment System.  Spillet er også kendt som Solstice II, og er en efterfølger til Nintendo Entertainment System spillet, Solstice.

Astronomisk equinox, se forårspunktet.

Ekstern henvisning 
 Equinox anmeldelse (engelsk) 

Computerspil fra 1993
SNES-spil
Plettet arum

Plettet Arum (Arum maculatum) er en 10-60 cm høj plante, der vokser i næringsrige skove og parker, forvildet fra haver. Den forekommer i Danmark og en række andre europæiske lande, og er sine steder ret almindelig. Den foretrækker fugtig skovjord eller ikke alt for våd mosejord.

Plettet Arum har en for Arum-slægten og Arum-familien karakteristisk blomsterstand, hvor selve de mange små blomster sidder samlet i en såkaldt kolbe der typisk er violet omgivet af et højblad eller hylsterblad, der typisk er bleggrønt. Plettet Arum kendes også under navnet Dansk ingefær, men dette navn bruges i dag typisk om en anden art, Dansk Arum. Ingen af planterne kan på nogen måde benyttes som erstatning for ingefær, da de er ret giftige. Men rødderne kan have en ingefæragtig lugt.

Beskrivelse 
De spydformede blade har typisk et varierende antal større eller mindre, brunlilla eller lilla uregelmæssige pletter. Der findes adskillige underarter, så ikke alle former af Plettet Arum har plettede blade, og der er en vis interfertilitet med andre arter af Arum, der forekommer i Danmark.

Størrelse: 15-35 cm, bladplade 10-20 cm, hylsterblad 10-20 cm.

Udbredelse 
I Skandinavien forekommer planten kun i Danmark, hvor den dog mangler i dele af Jylland.

Kendetegn 
Et sikkert kendetegn i forhold til Dansk Arum er at knolden er vandret, 2-3cm lang. Knolden ligger dybt.

 Vandret knold, 2-3cm
 Blade og hylsterblad med pletter – men uplettede former forekommer, der kan være vanskelige at skelne fra Dansk Arum
 Hylsterblad blegrønt til blegt gulgrønt
 Kolbe lilla, undtagelsesvis gul, ca. 1/2 så lang som hylsterblad
 Frugtstand ca. 3-4 cm lang
 Blomstrer maj-juni
 Blade fremkommer sen vinter til tidligt forår

Former 
 A. maculatum ssp. maculatum er grundformen, der har mere eller mindre markante violette el. mørklilla pletter på bladene. Hylsterbladet kan have violet kant og/eller lilla pletter
 Formen uden pletter kan kendes fra Dansk Arum på den vandrette knold og den mindre frugtstand. Denne form betegnes som regel ssp. immaculatum eller ssp. danicum
 Der ses også en form med nogen marmorering af bladene og gul kolbe, formentlig en hybrid med Italiensk Arum
 Hybrider forekommer mellem alle formerne og de 2 andre arter i Danmark – visse former kan være næsten umulige at artsfæste endeligt

Eksterne henvisninger 

 http://www.fugleognatur.dk/forum/show_message.asp?MessageID=178132&ForumID=12

Kilder 
 Signe Frederiksen et al., Dansk flora, 2. udgave, Gyldendal 2012. .

Haveplanter
Løg- og knoldvækster
Skovbundsplanter
Planter i Danmark
Giftige planter
Dansk arum

 
Dansk Arum (Arum alpinum) er en 10-30 cm høj plante, der findes i næringsrige skove, krat og hegn. Den forekommer i Danmark hist og her på Øerne og i det østlige Jylland, og desuden i en række andre europæiske lande..

Den foretrækker fugtig skovjord eller ikke alt for våd mosejord. Dansk Arum har en for Arum-slægten og Arum-familien karakteristisk blomsterstand, hvor selve de mange små blomster sidder samlet i en såkaldt kolbe (der typisk er violet) omgivet af et højblad eller hylsterblad, der typisk er bleggrønt. Planten er også kendt under navnet 'Dansk ingefær', et navn der tidligere også brugtes om planten Plettet Arum. Ingen af planterne kan på nogen måde benyttes som erstatning for ingefær, da de er ret giftige. Men rødderne kan have en ingefæragtig lugt.

Beskrivelse 
De spydformede blade er altid uden pletter. Der er en vis interfertilitet med andre arter af Arum, der forekommer i Danmark.

Størrelse: 25-40 cm, bladplade 10-30 cm, hylsterblad 7-15 cm.

Udbredelse 
I Skandinavien forekommer planten kun i Danmark, hvor den mangler i Nord- og Vestjylland.

Kendetegn 
Et sikkert kendetegn i forhold til Plettet Arum er at knolden er skiveformet, lodret, 2-5 cm i diameter. Knolden ligger dybt.

 Lodret knold
 Blade uden pletter
 Hylsterblad bleggrønt til græsgrønt
 Kolbe lilla, ca. 2/3 så lang som hylsterblad
 Frugtstand ca. 7 cm lang
 Blomstrer maj-juni
 Blade fremkommer sen vinter til tidligt forår

Eksterne henvisninger 

 Diskussion på www.fugleognatur.dk

Kilder 
 Signe Frederiksen et al., Dansk flora, 2. udgave, Gyldendal 2012. .

Løg- og knoldvækster
Skovbundsplanter
Arum
Giftige planter
Italiensk arum

 
Italiensk Arum (Arum italicum) er en plante, der kommer fra landene omkring Middelhavet, men ofte ses i danske haver og hist og her forvildet. 

Italiensk Arum har en for Arum-slægten og Arum-familien karakteristisk blomsterstand, hvor selve de mange små blomster sidder samlet i en såkaldt kolbe (der typisk er gul eller violet) omgivet af et højblad eller hylsterblad, der typisk er hvidt eller bleggrønt. Planten er også kendt under navnet 'Italiensk ingefær', men kan på ingen måde benyttes som erstatning for ingefær, da planten er ret giftig. Men rødderne kan have en ingefæragtig lugt. 

De spydformede blade har oftest mere eller mindre fremtrædende hvide nerver og ingen pletter. Den hvide farve kan dog mangle helst, ligesom der kan være pletter.

Der findes adskillige underarter og sorter – både fra naturens side og fremkommet ved forædling. Blandt de kendteste er Arum italicum ssp. marmoratum med meget fremtrædende hvide nerver i mørkegrønne blade.

Størrelse: 20-45 cm, bladplade 15-30 cm, hylsterblad 10-25 cm.

Knolden er vandret, 4-5cm lang. Knolden ligger dybt.

Udbredelse 
Vildtvoksende meget sjælden, kun hvor forvildet fra haver. Ret almindelig som haveplante. Almindelig i Middelhavsområdet

Kendetegn 
 Vandret knold, 4-5cm
 Blade ofte med hvide nerver
 Hylsterblad blegrønt til blegt gulgrønt
 Kolbe gul, undtagelsesvis lilla, ca. 1/2 så lang som hylsterblad
 Frugtstand ca. 6-8 cm lang
 Blomstrer maj-juni
 Blade fremkommer efterår til sen vinter

Sorter 
Der findes utallige sorter og hybrider
 ssp. italicum er grundformen med gul kolbe og hvidlige nerver i bladene
 ssp. marmoratum har gul kolbe og meget kraftige hvide nerver, kulturform

Eksterne henvisninger 

Haveplanter
Løg- og knoldvækster
Giftige planter
Blitzkrieg (flertydig)

Blitzkrieg kan være:
 Blitzkrieg-doktrinen – en militær strategisk doktrin
 Blitzkrieg (computerspil) – et strategispil til PC
 Blitzkrieg (band) – et Engelsk New Wave Of British Heavy Metal band.
The Sims 2: University

The Sims 2: University er en udvidelsespakke til The Sims 2 fra Maxis. I University får man mulighed for at styre unge voksne figurer, gennem det travle universitetsliv.

Tilføjelser 
Hvis en ung voksen skal gå på universitetet, flytter de ud af hjemmet en stund og bor på kollegie eller bolig ved universitetet. Der er tre eksisterende universiteter:

 Store Kannike Universitet
 Festkilde Universitetscenter
 SimCity Universitetet

Hvis spilleren føler sig i det kreative hjørne, kan han/hun selv skabe et nyt. Universitetslivet kræver deltagelse i forelæsninger, aflevering af hjemmeopgaver og terminsopgaver, samt deltagelse i eksamen. I spillet er der 72 timer mellem hver eksamen, og i den tid skal man have opnået de nødvendige point, samt lavet opgaver nok.

Det som gør universitetslivet udfordrende er, at samtidig med at man skal tage sig af sit akademiske liv, har figuren brug for alle de almindelige behov som hygiejne, mad, socialt liv og sjov.

Figuren kan vælge mellem 11 hovedfag:

 Biologi
 Drama
 Filosofi
 Fysik
 Historie
 Kunst
 Litteratur
 Matematik
 Psykologi
 Samfundsfag
 Økonomi

Hver giver de øget adgang til efterfølgende job- og karrieremuligheder.

Indflydelse 
En ny betydningsfuld tilføjelse, er indflydelse. Ved at opnå point inden for denne kategori, kan man manipulere og have indflydelse på folk, og dermed få dem til at gøre, som man vil have. Eksempelvis kan man få folk til at gøre rent for én, hvis man har en kraftig nok indflydelse.

Zombier 
Hvis en simmer bliver genoplivet med et bestemt værktøj, kommer han eller hun måske tilbage som en zombie. Zombier er meget anderledes i forhold til andre simmer.
 De har blålig hud og hår.
 De har andre behov.
 De har en voldsom fiksering på hjerner.
 De ældes ikke.
 De kan ikke gå, hoppe eller løbe. Kun vakle.
 De har et enormt had, til den simmer der genoplivede dem.

Computerspil fra 2005
2: University
Windows-spil
Youth for Understanding

Youth for Understanding (YFU) er en international udvekslingsorganisation. Den blev startet af bl.a. Rachel Andresen i 1951, som følge af 2. verdenskrig. Organisationen, som er non-profit og ikke er tilsluttet politiske eller religiøse bevægelser, startede med at hjælpe unge tyskere til USA, hvor de skulle være udvekslingsstuderende i et år.

Youth for Understanding – Danmark 

Youth for Understanding – Danmark blev stiftet i 1961 og er i dag en landsdækkende forening med et hus i Tommerup Stationsby på Fyn.

YFU-Danmarks sekretariat består per dags dato af to fuldtidsansatte og to deltidsansatte.

Foreningen udveksler et svingende antal studenter, og umiddelbart efter corona-krisen har YFU-Danmark sendt 21 studenter afsted til udlandet, og modtaget 19 studenter fra udlandet.

Foreningen er delt op i seks regioner der flugter med de danske sygehus regioner. Dog er Syddanmark delt op i Sydjylland og Fyn.

Regionerne afholder regionsaktiviteter som dækker over en bred kam. Dette er aktiviter for de indgående studenter, de udgående studenter samt de frivillige i regionen. 

Udover regionerne så udføres der også frivilligt arbejde i forskellige udvalg som består af frivllige. Disse udvalg varierer meget i deres formål og kan både have en meget praktisk orientering, men også en meget overordnet strategisk orientering. 

Ifølge de årlige evalueringer, som Styrelsen for Universiteter og Internationalisering tidligere har foretaget blandt tidligere udvekslingsstudenter, så er YFU-Danmark blandt de bedste udvekslingsorganisationer.

Links 
 Youth for Understanding
 Youth for Understanding – Danmark

Referencer 

Ungdomsorganisationer
Udvekslingsorganisationer
Organisationer fra USA
Etableret i 1951
Galej

En galej er et krigsskib med både årer og master/sejl, hvilket gjorde det let at manøvrere, fx i smalle farvande og under vindstille og i modvind.

At være rorkarl på en galej var meget hårdt og tilkom ofte slaver og straffefanger. De antikke græske galejer var bemandet med frie borgere. 

Eksempler på galejer i antikken:
 Birem
 Trirem
 Polyrem
 Pentekonter

Krigsskibe
Skibstyper
Menneskedrevne søfartøjer
Opsamlingsalbum

Et opsamlingsalbum, eller en kompilation, er et album med en samling af sange, ofte hits, der tidligere har været udgivet på andre albums/singler. 

Et opsamlingsalbum kan bestå udelukkende af sange fra én kunstner. Her anvendes der ofte albumtitler som Greatest Hits, The Hits, Best Of, Singles, #1s, Gold, Essential, Definitive, Ultimate/Ultimate Collection, Platinum Collection, Danish Collection eller blot Collection. Et opsamlingsalbum kan også indeholde sange fra flere forskellige kunstnere. Her vil sangene oftest være inde for samme musikgenre eller tidsperiode. Flere af disse opsamlingsalbum udkommer som del i en serie, hvor der med måneders mellemrum bliver udgivet et nyt album i serien.

Kendte kompilationsserier 
 Absolute Music – nye hit singler 
 NOW Music – nye hit singler 

Album
Falkerslev

Falkerslev er en landsby på Falster, beliggende i Falkerslev Sogn ca. 6 kilometer sydvest for Stubbekøbing. Byen ligger i Guldborgsund Kommune og tilhører Region Sjælland. Falkerslev nævnes omkring år 1250 (Fulcarslef) og blev udskiftet i 1805. I landsbyen ligger Falkerslev Kirke og forsamlingshus. En skole blev nedlagt i 1973.

Tidligere lå her en hovedgård, der 1405-10 var ejet af væbner Jens Olufsen Lunge. Før dette var den ejet af biskop Niels Jakobsen Lunge og ridder Anders Jakobsen Lunge.

Kilder/Eksterne henvisninger 
 Trap, J. P. Danmark. Præstø Amt. Bind IV, 5. udg., 1955.

Byer på Falster
Lokaliteter i Guldborgsund Kommune
Kim Brink

Kim Brink (født 19. november 1958) er en dansk fodboldtræner, der tidligere har været træner, kommerciel leder og sportsdirektør i en række danske fodboldklubber. Kim Brink har både været træner og sportsdirektør i FC København og Odense Boldklub (Også her Adm. Direktør, OB). Som træner i FCK vandt Kim Brink pokalturneringen en gang. Kim Brink skabte som direktør i OB store resultater i både Superligaen, Europa League og Champions League. Han vandt 3 medaljer i sin direktørtid og 2 pokalturneringer. I dag er Kim Brink kommerciel direktør for energivirksomheden EWII. Kim Brink driver sit eget firma, KB Management, der tilbyder diverse sportsydelser til fodboldklubber, som mangler kommerciel eller sportslig vejledning.

Kim Brink er uddannet Cand.Merc med speciale i international marketing. Endvidere har Kim Brink haft ophold på Swedish Business School under sin uddannelse.

Karriere 
Da Kim Brink var cheftræner i Odense Boldklub, stod han stod bag en stor triumf, da den fynske klub sensationelt slog Real Madrid ud af UEFA Cuppen i 1994 .
Seneste fodboldansættelse var i Hobro IK i 2014 - 2016

I oktober 2016 tog Kim Brink et skridt ud af fodboldverdenen, og blev ansat som kommerciel direktør i energivirksomheden EWII (tidligere Trefor) som i 2017 var hovedsponsor og lagde navn til OB stadion.
Kim Brink hjælper samtidig en række fodboldklubber i 1.division.

Kim Brink har siden 2013 drevet sit eget firma, KB Management, som lige nu tilbyder sportsydelser for diverse klubber i 1. division som Fremad Amager og Roskilde.

Kim Brink er gift med Rikke Brink og de har tre sønner på 16, 18 og 21 år.

Statistik VB 

Statistik: Antal kampe (vundne, uafgjorte og tabte), mål for/imod og antal points (kun liga-kampe)Oversigt sidst opdateret: 20. maj 2013.

Referencer 

Fodboldledere fra Danmark
Fodboldtrænere fra Danmark
Fodboldtrænere fra Odense Boldklub
Fodboldtrænere for FC København
Fodboldtrænere fra Vejle Boldklub
Ledere i PARKEN Sport & Entertainment A/S
Erhvervsfolk fra Danmark
Stort hjertetræ

 
Stort hjertetræ (Cercidiphyllum magnificum) er et mellemstort, løvfældende træ med en opret stamme og en uregelmæssig, buskagtig krone.

Beskrivelse 
Barken er først glat og lysegrøn, men snart bliver den lysegrå med tydelige korkporer. Gamle grene og stammer får en næsten glat, grå bark. Knopperne sidder modsat, og de er rødlige og spidse. Bladene er hele og hjerteformede med bugtet-tandet rand. Oversiden er rynket og lysegrøn, mens undersiden er noget mere grålig. Høstfarven er gulgrøn. 

Blomstringen sker i april, dvs. før løvspring. Blomsterne er enten rent hanlige eller rent hunlige. I begge tilfælde er de uregelmæssige og mangler både kron- og bægerblade. Frugterne er bælge, som beholder de krogagtige støvfang.

Rodnettet består af kraftige hovedrødder, der danner et hjerteformet system. De fine rødder ligger dog mest nær ved jordoverfladen, hvor de danner et tæt filt.

Højde x bredde og årlig tilvækst: 15 x 10 m (40 x 30 cm/år). I det naturlige udbredelsesområde, i Fukushima-præfekturet findes enkelte eksemplarer på mere end 30 m højde.

Hjemsted 
Arten er endemisk i det centrale Honshu i Japan. Her findes den i blandede løv- og nåleskove i højder mellem 900 og 1.900 m. 

I skovene på vulkanen Hakusan i det mellemste Honshu, Japan findes arten sammen med bl.a. japansk bøg, japansk fyr, japansk kryptomeria, japansk ædelgran, penselfyr, Quercus crispula (en art af eg), skrueædelgran, vidunderædelgran og vårpoppel

Note 

Træer
Røde blomster